Spis č.: A/2013/23513

Oznámenie o zadávaní zákazky 

v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: Ing. Andrea Milčevičová
Telefón: 055/64 19 881
Pracovný kontakt pre vysvetlenie oznámenia o zadávaní zákazky: 
andrea.milcevicova@kosice.sk 

E -mail pre podanie ponuky: 2013.23513@kosice.sk

2.	Názov predmetu zákazky:
„Vyhodnotenie plnenia úloh PHSR, vypracovanie jeho aktualizácie a akčného plánu do roku 2020“
Zákazka je na: poskytnutie služby

3.	Podrobný opis predmetu zákazky: 
Príloha č. 1

4.	Predpokladaná hodnota zákazky (bez DPH): 19 650,00 EUR 

5.	Základné zmluvné podmienky: 
viď zmluva – príloha č. 4

6.	Lehota na predkladanie ponúk: do 28.11.2013, do 10:00 hod.

7.	Stanovenie ceny
Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa oznámenia o zadávaní zákazky (ďalej len „oznámenia“) a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Cena predmetu zákazky nesmie prekročiť stanovenú výšku s DPH: 23 580,- €
-	Celková cena bude rozdelená pomerom:
1. Časť: vyhodnotenia a analýza	2. Časť: kompletný dokument aktualizovaného PHSR	Schválenie PHSR Mestským zastupiteľstvom	
30 %	50 %	20 %	

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č. 3 Ponuka uchádzača a poslať výlučne na e-mail pre ponuku, ktorý je uvedený v úvode oznámenia. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované. Ak požadované doklady nie sú vydávané v elektronickej podobe, alebo nie je ich možné poslať e-mailom ako skenovené, doručia sa verejnému obstarávateľovi v stanovenej lehote v uzatvorenej obálke s uvedením názvu zákazky, spisového čísla s označením – NEOTVÁRAŤ“ na adresu: Mesto Košice, Magistrát mesta Košice, Trieda SNP 48/A, 040 11 Košice. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia o zadávaní zákazky, takéto ponuky nebudú brané do úvahy a nebudú vyhodnocované.

Pokyny na zostavenie a predloženie ponuky:
-	Základné identifikačné údaje uchádzača (meno, adresa sídla, IČO, DIČ/IČ pre DPH, telefón, fax, email, webová stránka) 
-	Dokumenty na preukázanie splnenia podmienok účasti
-	Návrh na plnenie kritérií: celková cenu za dodanie služby – cena bez DPH, DPH a cenu s DPH v EUR, neplatca DPH na túto skutočnosť vo svojej ponuke upozorní.

10.	Podmienky účasti sú nasledovné:
Príloha č. 2

11.	Kritéria na hodnotenie ponúk je: cena. Úspešný uchádzač bude ten, kto predloží najnižšiu  cenu za celý predmet zákazky.

12.	Prijatie ponuky:
Úspešný uchádzač bude vyzvaný na podpis zmluvy, ktorej návrh tvorí prílohu č. 4. Ak úspešný uchádzač nepodpíše zmluvu v stanovenom čase, bude to považované za odstúpenie od jeho ponuky. V takom prípade bude vyzvaný na podpis zmluvy ďalší uchádzač s ďalšou najlepšou ponukou obdobným postupom.

13.	Verejný obstarávateľ môže pred podpisom zmluvy požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne  ďalších požadovaných dokladov podľa oznámenia, ak boli predložené iba skenované kópie v elektronickej podobe bez zaručeného elektronického podpisu.

........................v.r..........................
									Riaditeľ magistrátu

Prílohy
1.	Podrobný opis predmetu zákazky
2.	Podmienky účasti
3.	Ponuka uchádzača
4.	Návrh zmluvy